CELEX: 22019D1218
Language: et
Date: 2018-07-02 00:00:00
Title: ELi-Ukraina assotsieerimisnõukogu otsus nr 1/2018, 2. juuli 2018, millega täiendatakse ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Ukraina vahelise assotsieerimislepingu IV jaotise 1. peatüki I-A lisa [2019/1218]

18.7.2019   
               
               
                  ET
               
               
                  Euroopa Liidu Teataja
               
               
                  L 192/36
               
            
         ELi-UKRAINA ASSOTSIEERIMISNÕUKOGU OTSUS nr 1/2018,
         2. juuli 2018,
         millega täiendatakse ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Ukraina vahelise assotsieerimislepingu IV jaotise 1. peatüki I-A lisa [2019/1218]
         ELi-UKRAINA ASSOTSIEERIMISNÕUKOGU,
         võttes arvesse ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Ukraina vahelist assotsieerimislepingut, (1) mis allkirjastati Brüsselis 27. juunil 2014,
         ning arvestades järgmist:
         
                     (1)
                  
                  
                     Ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Ukraina vahelise assotsieerimislepingu (edaspidi „leping“) artikli 486 kohaselt kohaldatakse lepingu osi, sealhulgas tollimaksude kaotamist käsitlevaid sätteid ja sellega seotud lepingu IV jaotise 1. peatüki I-A lisa, ajutiselt alates 1. jaanuarist 2016.
                  
               
                     (2)
                  
                  
                     Euroopa Parlamendi ja nõukogu määrusega (EL) nr 374/2014 (2) kehtestati ühepoolselt sooduskord, mis võimaldas vähendada või kaotada Ukrainast pärit kaupadele kehtestatud tollimaksu vastavalt kõnealuse määruse I lisale.
                  
               
                     (3)
                  
                  
                     Sellise sooduskorra kehtestamine oli kooskõlas tariifikontsessioonidega, mida oleks kohaldatud lepingu rakendamise esimesel aastal kooskõlas lepingu IV jaotise 1. peatüki I-A lisaga.
                  
               
                     (4)
                  
                  
                     Euroopa Parlamendi ja nõukogu 29. oktoobri 2014. aasta määrusega (EL) nr 1150/2014 (3) on muu hulgas ette nähtud täpsustavad selgitused tollimaksu põhimäära konkreetseks vähendamiseks kõikides määruse (EL) nr 374/2014 I lisas osutatud üleminekukategooriates.
                  
               
                     (5)
                  
                  
                     Lepingu selguse huvides on vaja samasugust täpsustavat selgitust, et määrata kindlaks tollimaksu põhimäära vähendamine igal järgneval aastal kõikides lepingu IV jaotise 1. peatüki I-A lisas osutatud üleminekukategooriates. Selline tollitariifide kaotamise kord on kooskõlas Ukrainaga peetud läbirääkimiste käigus saavutatud vastastikuse mõistmisega ja seda kohaldavad mõlemad lepinguosalised.
                  
               
                     (6)
                  
                  
                     Lepingu artikli 463 lõike 2 kohaselt kujutab assotsieerimisnõukogu endast foorumit teabe vahetamiseks nii rakendamis- kui ka jõustamismeetmete valdkonnas.
                  
               
                     (7)
                  
                  
                     Lepingu artikli 463 lõike 3 kohaselt võib assotsieerimisnõukogu ajakohastada ja muuta lepingu lisasid.
                  
               
                     (8)
                  
                  
                     Seepärast on asjakohane, et ELi-Ukraina assotsieerimisnõukogu võtab vastu otsuse lepingu IV jaotise 1. peatüki I-A lisa täiendamise kohta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Lepingu IV jaotise 1. peatüki I-A lisasse lisatakse käesoleva otsuse lisas esitatud uus C liide, et selgitada tollimaksu põhimäära vähendamist igal järgneval aastal kõikides lepingu IV jaotise 1. peatüki I-A lisas osutatud üleminekukategooriates.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 2. juuli 2018
            
               
                  Assotsieerimisnõukogu nimel
               
               
                  esimees
               
               F. MOGHERINI
            
         
         
            (1)  ELT L 161, 29.5.2014, lk 3.
         
            (2)  Euroopa Parlamendi ja nõukogu 16. aprilli 2014. aasta määrus (EL) nr 374/2014, milles käsitletakse Ukrainast pärit kaupadele kehtestatud tollimaksude vähendamist või kaotamist (ELT L 118. 22.4.2014, lk 1).
         
            (3)  Euroopa Parlamendi ja nõukogu 29. oktoobri 2014. aasta määrus (EL) nr 1150/2014, millega muudetakse määrust (EL) nr 374/2014, milles käsitletakse Ukrainast pärit kaupadele kehtestatud tollimaksude vähendamist või kaotamist (ELT L 313, 31.10.2014, lk 1).
      
      
         
            LISA
            LEPINGU IV JAOTISE 1. PEATÜKI I-A LISA C LIIDE
            TOLLIMAKSUDE KAOTAMINE
            LEPINGUOSALISTE AJAKAVAD TOLLITARIIFIDE KAOTAMISEKS TEISE LEPINGUOSALISE TERRITOORIUMILT PÄRINEVATELT KAUPADELT
            Liites selgitatakse tollimaksu põhimäära vähendamist kõikides üleminekukategooriates
            
                     
                        1.
                     
                     
                        Kui lepingu IV jaotise 1. peatüki I-A lisas esitatud lepinguosaliste tollitariifide kaotamise ajakavades (edaspidi „ajakavad“) ei ole sätestatud teisiti, kohaldatakse lepinguosaliste poolt tollimaksude kaotamisel vastavalt lepingu IV jaotise („Kaubandus ja kaubandusküsimused“) artiklile 29 („Imporditollimaksude tühistamine“) järgmisi kategooriaid:
                        
                                    a)
                                 
                                 
                                    ajakavades üleminekukategooria „0“ tariifiridades esitatud Ukrainast või EList pärit kaupade (edaspidi „päritolustaatusega kaubad“) tollimaksud kaotatakse täielikult ning sellised kaubad on tollimaksuvabad alates käesoleva lepingu jõustumise kuupäevast;
                                 
                              
                                    b)
                                 
                                 
                                    ajakavades üleminekukategooria „1“ tariifiridades esitatud päritolustaatusega kaupade tollimaksud kaotatakse kahe võrdse etapi käigus alates käesoleva lepingu jõustumise kuupäevast ja seejärel on sellised kaubad tollimaksuvabad;
                                 
                              
                                    c)
                                 
                                 
                                    ajakavades üleminekukategooria „2“ tariifiridades esitatud päritolustaatusega kaupade tollimaksud kaotatakse kolme võrdse etapi käigus alates käesoleva lepingu jõustumise kuupäevast ja seejärel on sellised kaubad tollimaksuvabad;
                                 
                              
                                    d)
                                 
                                 
                                    ajakavades üleminekukategooria „3“ tariifiridades esitatud päritolustaatusega kaupade tollimaksud kaotatakse nelja võrdse etapi käigus alates käesoleva lepingu jõustumise kuupäevast ja seejärel on sellised kaubad tollimaksuvabad;
                                 
                              
                                    e)
                                 
                                 
                                    ajakavades üleminekukategooria „5“ tariifiridades esitatud päritolustaatusega kaupade tollimaksud kaotatakse kuue võrdse etapi käigus alates käesoleva lepingu jõustumise kuupäevast ja seejärel on sellised kaubad tollimaksuvabad;
                                 
                              
                                    f)
                                 
                                 
                                    ajakavades üleminekukategooria „7“ tariifiridades esitatud päritolustaatusega kaupade tollimaksud kaotatakse kaheksa võrdse etapi käigus alates käesoleva lepingu jõustumise kuupäevast ja seejärel on sellised kaubad tollimaksuvabad;
                                 
                              
                                    g)
                                 
                                 
                                    ajakavades üleminekukategooria „10“ tariifiridades esitatud päritolustaatusega kaupade tollimaksud kaotatakse 11 võrdse etapi käigus alates käesoleva lepingu jõustumise kuupäevast ja seejärel on sellised kaubad tollimaksuvabad;
                                 
                              
                                    h)
                                 
                                 
                                    ajakavades märkega „5 aasta jooksul – 20 %“ tariifiridades esitatud päritolustaatusega kaupade tollimakse vähendatakse 20 % võrra kuue võrdse etapi käigus alates käesoleva lepingu jõustumise kuupäevast ja seejärel kohaldatakse selliste kaupade suhtes tollimaksu, mis võrdub 20 % võrra vähendatud baasmääraga;
                                 
                              
                                    i)
                                 
                                 
                                    ajakavades märkega „10 aasta jooksul – 20 %“ tariifiridades esitatud päritolustaatusega kaupade tollimakse vähendatakse 20 % võrra 11 võrdse etapi käigus alates käesoleva lepingu jõustumise kuupäevast ja seejärel kohaldatakse selliste kaupade suhtes tollimaksu, mis võrdub 20 % võrra vähendatud baasmääraga;
                                 
                              
                                    j)
                                 
                                 
                                    ajakavades märkega „5 aasta jooksul –30 %“ tariifiridades esitatud päritolustaatusega kaupade tollimakse vähendatakse 30 % võrra kuue võrdse etapi käigus alates käesoleva lepingu jõustumise kuupäevast ja seejärel kohaldatakse selliste kaupade suhtes tollimaksu, mis võrdub 30 % võrra vähendatud baasmääraga;
                                 
                              
                                    k)
                                 
                                 
                                    ajakavades märkega „5 aasta jooksul –50 %“ tariifiridades esitatud päritolustaatusega kaupade tollimakse vähendatakse 50 % võrra kuue võrdse etapi käigus alates käesoleva lepingu jõustumise kuupäevast ja seejärel kohaldatakse selliste kaupade suhtes tollimaksu, mis võrdub 50 % võrra vähendatud baasmääraga;
                                 
                              
                                    l)
                                 
                                 
                                    ajakavades märkega „7 aasta jooksul –50 %“ tariifiridades esitatud päritolustaatusega kaupade tollimakse vähendatakse 50 % võrra kaheksa võrdse etapi käigus alates käesoleva lepingu jõustumise kuupäevast ja seejärel kohaldatakse selliste kaupade suhtes tollimaksu, mis võrdub 50 % võrra vähendatud baasmääraga;
                                 
                              
                                    m)
                                 
                                 
                                    ajakavades märkega „10 aasta jooksul –50 %“ tariifiridades esitatud päritolustaatusega kaupade tollimakse vähendatakse 50 % võrra 11 võrdse etapi käigus alates käesoleva lepingu jõustumise kuupäevast ja seejärel kohaldatakse selliste kaupade suhtes tollimaksu, mis võrdub 50 % võrra vähendatud baasmääraga;
                                 
                              
                                    n)
                                 
                                 
                                    ajakavades märkega „5 aasta jooksul –60 %“ tariifiridades esitatud päritolustaatusega kaupade tollimakse vähendatakse 60 % võrra kuue võrdse etapi käigus alates käesoleva lepingu jõustumise kuupäevast ja seejärel kohaldatakse selliste kaupade suhtes tollimaksu, mis võrdub 60 % võrra vähendatud baasmääraga;
                                 
                              
                                    o)
                                 
                                 
                                    ajakavades üleminekukategooria „Väärtuselise tollimaksuta (hind piiril (1))“ tariifiridades esitatud päritolustaatusega kaupade tollimaksud kaotatakse käesoleva lepingu jõustumise kuupäeval; nimetatud maksuvabastus puudutab üksnes väärtuselist tollimaksu; nende päritolustaatusega kaupade suhtes kohaldatakse jätkuvalt sisenemishinnaga seotud koguselist tollimaksu.
                                 
                              
                  
                     
                        2.
                     
                     
                        Ajakavas näidatakse iga tariifirea kohta igal vähendamise etapil kohaldatava tollimaksumäära kehtestamiseks vajalik baasmäär ja üleminekukategooria.
                     
                  
                     
                        3.
                     
                     
                        Tollimaksude kaotamise eesmärki silmas pidades ümardatakse tollimaksumäär iga vähendamise korral allapoole vähemalt lähima kümnendikuni protsendipunktist või juhul, kui tollimaksu väljendatakse rahaühikutes, vähemalt lähima kümnendikuni ühest lepinguosalise ametlikust rahaühikust.
                     
                  
                     
                        4.
                     
                     
                        Käesoleva liite kohaldamisel loetakse esimese vähendamisetapi alguseks käesoleva lepingu jõustumise kuupäev ja iga järgneva etapi alguseks asjaomase aasta 1. jaanuar.
                     
                  
                     
                        5.
                     
                     
                        Kui käesoleva lepingu jõustumise kuupäev jääb sama kalendriaasta 1. jaanuari ja 31. detsembri vahelisse ajavahemikku, tehakse kvoodijärgse koguse tollimaksumäära ümberarvestus proportsionaalselt kalendriaasta lõpuni jääva ajaga.
                     
                  
               (1)  Vt nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) (EÜT L 256, 7.9.1987, lk1) I lisa 2. lisa.